***Zápisnica 4/2019 z rokovania OV MsČ Černová***

***zo dňa 6. 6. 2019.***

*A. Otvorenie*

*B. Schválenie programu rokovania s týmito bodmi:*

1. *IBV Hríby (výkup pozemkov, ďalší postup JPU)*
2. *Investičný plán a plán opráv pre rok 2019 – aktualizácia*
3. *Úprava zelene a harmonogram kosenia*
4. *Pripravované kultúrne, spoločenské a športové aktivity v roku 2019 (farský deň, 90 rokov od vzniku TJ Máj, 155 rokov od narodenia AH)*
5. *Informácia a rozpočet hospodárenia z dotácie pre našu MsČ za rok 2019 - aktualizácia*
6. *Diskusia, rôzne (ZŠ AH, farnosť , OZ, spolupráca s KD a prevádzka Domu AH, spolu organizácia OV na  černovských podujatiach s KD, farnosťou a OZ)*
7. *Úlohy a uznesenia z rokovania*

*8. Záver*

*C. Rokovanie podľa schváleného programu:*

***1. IBV Hríby (výkup pozemkov, ďalší postup JPU)***

*Poslanec MsZ Patrik Habo privítal všetkých členov OV, tiež pozvaných hostí - Ing. Jána Bednárika, viceprimátora mesta Ružomberok, Juliána Helka a Martina Papča - členov predstavenstva Združenia majiteľov pozemkov. Ing. Bednárik informoval o postupe mesta Ružomberok ohľadom výkupu pozemkov na Hríboch a o podanej novej žiadosti mesta na ďalší (v poradí štvrtý) znalecký posudok ohľadom určenia ceny pozemkov. Sľúbil, že do konca mesiaca jún by mala byť známa cena za 1m2.*

*K uvedenému poslanec dodal, že posledný znalecký posudok, ktorý si objednal zhotoviteľ JPÚ spolu s Okresným úradom, odbor pozemkový a lesný, zo dňa 29. 4. 2019 č. 25/2019 je pre projekt JPÚ záväzný, pričom mesto Ružomberok je povinné pozemky do výmery 400m2 vykupovať v cene 21€/m2. To platí pre tých majiteľov pozemkov, ktorí prejavili záujem o odpredaj, resp. finančné vyrovnanie.*

*V najbližšom období dôjde k výzve Združenia účastníkov pozemkových úprav k úhrade nákladov za projekt pozemkových úprav. Každý vlastník zaplatí podľa stanov 0.25€/m2, a tým splní jedinú finančnú povinnosť počas tohto projektu.*

*Od septembra 2019 budú všetci vlastníci pozývaní k individuálnemu rokovaniu o novom umiestnení, príp. scelení pozemkov v zmysle územného plánu zóny, t. j. každý vlastník bude mať určený stavebný pozemok. Počas trvania projektu JPÚ nie je možné začať so stavbou domov, platí tzv. stavebná uzávera.*

***2. Investičný plán a plán opráv pre rok 2019 – aktualizácia***

*Informácia od poslanca:*

*V rozpočte mesta je pre Černovú na rok 2019 schválená suma 50 000 €. Rovnako na každý obvod mesta.*

*OV MsČ ich navrhuje prerozdeliť takto:*

1. *Investičný plán:*

* *V zmysle pripomienok od SPP ,a.s dopracovať PD a ukončiť  územné a stavebné povolenie pre realizáciu verejnej plynofikácie v Starej Černovej*
* *Majetkovo a inžiniersky pripraviť projekt revitalizácie parku v Černovej (územné a stavebne povolenie)*
* *Súvislá oprava asfaltovej komunikácie na uliciach : Hôrky, Včelárska a časť Slnečnej .*
* *Majetkové vysporiadanie, PD a stavebné povolene - chodník pre peších pozdĺž štátnej cesty 1/18 Camino - odbočka na Klačno dĺžka 80 m*
* *Doplnenie verejného osvetlenia (ul. Pri Váhu ku ihrisku ,Dolná, Černovských martýrov...)*
* *Doplnenie vonkajšieho detského mobiliáru v MŠ Černová, ZŠ AH a Park Černová*
* *Parkovisko pred  MŠ v Černovej (5 parkovacích miest na pozemku)*
* *Vyčistiť potok na ul. Račkov*
* *Rekonštrukcia hasičskej zbrojnice (projekt zdroje z MV SR)*

1. *Plán opráv:*

* *Postupná oprava výtlkov a jám na cestách a chodníkoch v Černovej v zmysle zaslaných materiálov*
* *Oprava studničky „Pod Majkov“ a altánok nad mädokýš v Nižnom Poli (spolupráca Černovský chotár a LTO TJ Máj)*
* *Vypíliť staré tuje na cintoríne (po dohode s hospodárskou radou farnosti - tri)*
* *Vypíliť staré stromy na otočke MHD a v parku*
* *Opíliť lipy na ul. Včelárska*
* *Oprava plota na hornom cintoríne*
* *Vyčistiť všetky cestné dažďové vpuste a žľaby*
* *Opraviť schody na Dome smútku, natrieť zábradlie*
* *Zrušiť cestný ostrovček pred VSR, a.s.(po odpílení stromu jaseňa)*
* *Oprava oceľových poškodených mreží na priečnych dažďových žľaboch (pred školu a na ulici Hôrky)*
* *Osadiť nový priečny dažďový žľab na ul. Za Járočkom - hotové*
* *Opraviť cestu na križovatke Včelárska - Za Járočkom (pri dome p. Baďa)*
* *Opraviť striešku studničky Za Majkov*
* *Doplniť do plánu opráv na r. 2020 - obnova ťahov na opony v KD*

***3. Úprava zelene a harmonogram kosenia***

*Poslanec žiadal vedenie mesta o zvýšenie intenzity kosenia na 4 intervaly zo súčasných troch intervalov v 6., 7. a 8. mesiaci. OV MsČ v mesiaci marec spracoval požiadavku na navýšenie plôch kosenia v Černovej, kde žiada mesto o zaradenie navrhovaných plôch do passportu kosenia s platnosťou od r. 2019, čo dodnes nebolo realizované. Túto požiadavku predloží poslanec opätovne do rozpočtu na r. 2020. Na podnet občanov poslanec zaslal osobitnú interpeláciu vedeniu mesta k pravidelnému koseniu a pravidelnej údržby okolia pamätníkov (Pomník Černovských martýrov, Pomník padlým v 1.a 2. svet. vojne).*

***4. Pripravované kultúrne, spoločenské a športové aktivity v roku 2019***

***(farský deň, 90 rokov od vzniku TJ Máj, 155 rokov od narodenia AH)***

* *29. 6. – Deň farnosti pri príležitosti 90. výročia vzniku farnosti (spolupráca OV, farské rady, ZŠAH)*
* *Športovo-kultúrny deň pri príležitosti 90. výročia vzniku TJ Máj sa odkladá na jeseň 2019, príp. jar 2020 z dôvodu rekonštrukcie štadióna TJ Máj*
* *Akadémia pri príležitosti 155. výročia narodenia Andreja Hlinku v Kostole Ružencovej Panny Márie (september 2019)*
* *Sv. Mikuláš – stretnutie s deťmi pri stromčeku (6. 12. 2019 po sv. omši)*
* *Vianočný punč, vítanie Nového roka (spolupráca OV, farnosť)*
* *Spomienky – úmrtie Andreja Hlinku a Černovská tragédia*

***5. Informácia a rozpočet hospodárenia z dotácie pre našu MsČ za rok 2019 - aktualizácia***

*Poslanec a pokladník OV konštatovali, že dotácia pre MsČ sa čerpá v zmysle rozpočtu, pričom zostatok k dňu rokovania 6. 6. 2019 činil 1130€. Pravidelná štvrťročná požiadavka na čerpanie za 2. štvrťrok bola odoslaná dňa 8. 4. 2019.*

*Nad rámec rozpočtu bola členmi OV schválená úhrada nákladov na vecné dary na odchádzajúcich a prichádzajúcich kňazov.*

***6. Diskusia, rôzne (ZŠ AH, farnosť , OZ, spolupráca s KD a prevádzka Domu AH, spoluorganizácia OV na  černovských podujatiach s KD, farnosťou a OZ)***

*V spolupráci Černovský chotár, o. z. a TJ Máj, lyžiarsko-turistický oddiel:*

* *Oprava studničiek (Nižné pole, Malý járok, Kalisko)*
* *Oprava lavičiek, môstka, piknikových miest v Čutkovskej doline*
* *Oprava krížov a korpusov (Mankov, Bystrô, Srazy)*
* *Zmena umiestnenia kiosku ARD na otočke v Starej Černovej*
* *Oprava smerových tabúľ informačného systému*
* *Zmena sprievodcu v Dome Andreja Hlinku – Mgr. Stanislav Brtoš (od 1. 6. 2019)*
* *Klubovňa v KD Černová je od 1. 5. 2019 v novom nájomnom vzťahu*

*3 organizácie (Černovský chotár, o .z., DOS Máj, OV MsČ)*

***7. Úlohy a uznesenia z rokovania***

* *Vytvoriť na stránke cernova.sk sekciu pre spevokol Máj (T. Záhorec)*
* *Oprava oplotenia horného cintorína*
* *V spolupráci s farnosťou zabezpečiť kosenie a údržbu spodného cintorína*
* *Opraviť studničku „Za majkov“*
* *Žiadať mesto o pravidelne čistenmei okolia pamatnikov*
* *Žiadať presne plochy (výmery) a harmonogram kosenia v Černovej*

1. ***Záver***

*Na záver poslanec poďakoval prítomným za účasť a ukončil rokovanie.*

*Zapísal:* ***PaedDr. Richard Buroš,*** *podpredseda OV MsČ*

*Overil:* ***Patrik Habo,*** *predseda OV MsČ*

*V  Černovej, 6. 6. 2019.*

*Zúčastnení:*

*P. Habo, J. Bednárik, T. Bačkor, K. Kováčová, R. Buroš, J. Janči, J. Pavelková, R. Janiga, J. Helko,*

*M. Hatala, T. Záhorec, D. Schnierer, M. Papčo*